ارمنیستان مودافعه ناظیرلیگی رسمی‌لری‌نین آذربایجان اوردوسون‌داکی ایتکی‌لرین سایی ایله باغلی یایدیغی معلومات‌لارین هئچ بیر اساسی یوخ‌دور و رئال‌لیغی عکس ائتدیرمیر.
آذربایجان مودافعه ناظیرلیگی بیلدیریب کی، بو، آذربایجان اوردوسونون اوغورلاری قارشی‌سیندا ارمنی اها‌لی‌سی آراسیندا حؤکم سورن تشویش و اوردولارین‌داکی یارانمیش خاوسو بیر قدر آزالتماق مقصدی گودور.
عملیات گونونون سونونا الده ائدیلن کشفیات معلومات‌لارینا اساساً ارمنیستان اوردوسو دؤیوش‌لر نتیجه‌سینده جدی ایتکی‌لره معروض قالیب. بئله کی، دوشمن‌ین 22 عدد تانک و دیگر زیرهلی تکنیکاسی، 15 عدد “OSA” راکت کمپلکسی، 18 عدد پیلوت‌سوز اوچوش آپاراتی، 8 عدد توپ قورغوسو محو ائدیلیب، اؤلن و یارا‌لی اولماقلا، جانلی قوه باخیمیندان 550 نفردن آرتیق ایتکی‌سی وار. موختلیف ایستیقامت‌لرده اونون 3 سلاح-مهمات انباری محو ائدیلیب.
ارمنیستان سلاحلی قوه‌لریندن آزاد ائدیلن یوکسک‌لیک‌لردن و الوئریش‌لی موضع لردن حرکته کئچن آذربایجان اوردوسونون بؤلمه‌لری الده اولونموش موفقیتی آرتیرماق مقصدیله عکس-هوجوم عملیاتینی داوام ائتدیریر.
بو باره‌ده آذربایجان مودافعه ناظیرلیگیندن معلومات وئریلیب.
دوشمن‌ین مقاومت گؤستردیگی موضع لره راکت-توپ ضربه لری ائندیریلمکله، او سیخیشدیریلا‌راق الده ساخلاماق ایسته‌دیگی سرحدلردن گئری چکیلمه‌یه مجبور ائدیلیر.
تالیش کندی اطرافینداکی بیر نئچه الوئریش‌لی یوکسک‌لیک ایشغالچی قوه‌لردن تمیزلنیب، دوشمن خیلی ایتکی وئریب.
تالیش کندی ایستیقامتینده گئدن دؤیوش‌لرده دوشمن‌ین هوایی حمله گردانی‌نین قوموتانی سرهنگ لرنیک بابایان محو ائدیلیب، اونون قوموتانی اولدوغو حربی حیسه‌نین شخصی هئیتی ایسه آغیر ایتکی‌لره معروض قالیب.
دوشمن اوردوسون‌داکی یارا‌لی‌لارین سای چوخ‌لوغو سببیندن حربی و سیویل خسته‌خانا‌لاردا یئر قیت‌لیغی یارانیب، قان بانکیندا ایسه ذخیره قان چاتیشمازلیغی مؤوجوددور.
ارمنیستان طرفی هر زامان اولدوغو کیمی یئنه ده اوردوسون‌داکی دؤیوش ایتکی‌لری‌نین رئال سایینی توپلومدان گیزله‌دیر.
ارمنیستانین آکتیو دؤیوش فعالیتی‌نین قارشی‌سی‌نین آلینماسی مقصدیله آتیلان آدیم‌لار نتیجه‌سینده ارمنیستان سلاحلی قوه‌لرینه مخصوص داها 2 تانک آذربایجان بؤلمه‌لری‌نین دقیق آتشی ایله محو ائدیلیب.
بو باره‌ده آذربایجان مودافعه ناظیرلیگی‌نین مطبوعات خیدمتیندن معلومات وئریلیب.
مودافعه ناظیرلیگی‌نین مطبوعات خیدمتی‌نین یایدیغی داها بیر ویدئودا ایسه دوشمن تانک‌لاری‌نین محو ائدیلمه‌سینه دایر گؤرونتولر نوماییش اولونوب.
